

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

F. Andrašeca 41

IZVOD IZ ZAPISNIKA

SA 17. SJEDNICE OPĆINSKOG VIJEĆA

OPĆINE DEKANOVEC

održane u petak 09. kolovoza 2024. godine u 20:00 sati

Sjednicu je sazvala Predsjednica Općinskog vijeća Općine Dekanovec Melani Baumgartner pozivom KLASA:024-01/24-01/03, URBROJ:2109-20-02-24-1 od 30.07.2024. godine.

SJEDNICI SU NAZOČILI VIJEĆNICI:

Melani Baumgartner – predsjednica Općinskog vijeća

Vijećnici Katarina Kolarić, Ljubica Đurkin, Vladimir Hajdarović, Monika Magdalenić, Stjepan Krhač, Snježana Sabolek te načelnik Ivan Hajdarović.

SJEDNICI SU TAKOĐER NAZOČNI:

Marija Marković u svojstvu zapisničara

Sjednicu je započela predsjednica Općinskog vijeća Melani Baumgartner pozdravom svima nazočnima. Prebrojavanjem prisutnih vijećnika predsjednica vijeća konstatira da je sjednici nazočno svih **7 vijećnika** te postoji kvorum i mogu se donositi pravovaljane odluke.

Predsjednica vijeća Melani Baumgartner daje izvod iz zapisnika s 16. sjednice Općinskog vijeća Općine Dekanovec na glasovanje. Poziva vijećnike da se izjasne ukoliko imaju primjedbu vezanu uz izvod iz zapisnika. Nije bilo nikakvih primjedaba.

Prešlo se na glasovanje o zapisniku sa 16. sjednice Općinskog vijeća Općine Dekanovec.

**“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća**

**konstatira da je Zapisnik s 16. sjednice Općinskog vijeća Općine Dekanovec jednoglasno usvojen.**

Predsjednica vijeća Melani Baumgartner otvara 17. sjednicu Općinskog vijeća Općine Dekanovec, daje na glasovanje predloženi dnevni red koji su vijećnici primili uz poziv na sjednicu

**“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća**

**konstatira da je Dnevni red za 17. sjednicu Općinskog vijeća Općine Dekanovec donesen jednoglasno.**

**Dnevni red:**

1. Donošenje Odluke o II. izmjenama i dopunama Plana davanja koncesija u 2024. godini,
2. Donošenje Odluke o obavljanju komunalnih djelatnosti na području Općine Dekanovec,
3. Donošenje Odluke o povjeravanju obavljanja komunalnih djelatnosti dimnjačarskih poslova,
4. Donošenje Odluke o davanju suglasnosti na opće uvjete isporuke usluge obavljanja dimnjačarskih poslova,
5. Aktualni sat – informacije, pitanja, prijedlozi.

**TOČKA 1.**

**DONOŠENJE ODLUKE O II. IZMJENAMA I DOPUNAMA PLANA DAVANJA KONCESIJA U 2024. GODINI**

Prijedlog Odluke o donošenju II. Izmjena i dopuna Plana davanja koncesija u 2024. godini u pisanom obliku dostavljeni je uz sam saziv za sjednicu.

Predsjednica vijeća Melani Baumgartner daje prijedlog Odluke o donošenju II. izmjena i dopuna Plana davanja koncesije u 2024. godini na raspravu.

Predsjednica vijeća otvara raspravu.

Nikakve rasprave nije bilo.

Predsjednica Općinskog vijeća daje na glasovanje prijedlog **Odluke o donošenju II. Izmjena i dopuna Plana davanja koncesija u 2024. godini**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o II. Izmjenama i dopunama Plana davanja koncesija u 2024. godini** donesena jednoglasno.

**TOČKA 2.**

**DONOŠENJE ODLUKE O OBAVLJANJU KOMUNALNIH DJELATNOSTI NA PODRUČJU OPĆINE DEKANOVEC**

Prijedlog Odluke o obavljanju komunalnih djelatnosti na području Općine Dekanovec u pisanom obliku dostavljeni je uz sam saziv za sjednicu.

Predsjednica vijeća daje prijedlog Odluke o obavljanju komunalnih djelatnosti na području Općine Dekanovec na raspravu.

Predsjednica vijeća otvara raspravu.

Nikakve rasprave nije bilo.

Predsjednica Općinskog vijeća daje na glasovanje prijedlog **Odluke o obavljanju komunalnih djelatnosti na području Općine Dekanovec**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o obavljanju komunalnih djelatnosti na području Općine Dekanovec** donesena jednoglasno.

**TOČKA 3.**

**DONOŠENJE ODLUKE O POVJERAVANJU OBAVLJANJA KOMUNALNIH DJELATNOSTI DIMNJAČARSKIH POSLOVA**

Prijedlog Odluke u pisanom obliku dostavljeni je uz sam saziv za sjednicu.

Predsjednica vijeća daje prijedlog Odluke o povjeravanju obavljanja komunalnih djelatnosti dimnjačarskih poslova na raspravu.

Predsjednica vijeća otvara raspravu.

Nitko nije sudjelovao u raspravi.

Predsjednica Općinskog vijeća daje na glasovanje prijedlog **Odluke o povjeravanju obavljanja komunalnih djelatnosti dimnjačarskih poslova**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o povjeravanju obavljanja komunalnih djelatnosti dimnjačarskih poslova** donesena jednoglasno.

**TOČKA 4.**

**DONOŠENJE ODLUKE O DAVANJU SUGLASNOSTI NA OPĆE UVJETE ISPORUKE OBAVLJANJA DIMNJAČARSKIH POSLOVA**

Prijedlog Odluke u pisanom obliku dostavljeni je uz sam saziv za sjednicu.

Predsjednica vijeća otvara raspravu za prijedlog Odluke o davanju suglasnosti na opće uvjete isporuke usluge obavljanja dimnjačarskih poslova.

Predsjednica vijeća otvara raspravu.

Nitko nije sudjelovao u raspravi.

Predsjednica Općinskog vijeća daje na glasovanje prijedlog **Odluke o** **davanju suglasnosti na opće uvjete isporuke usluge obavljanja dimnjačarskih poslova**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o** **davanju suglasnosti na opće uvjete isporuke usluge obavljanja dimnjačarskih poslova** donesena jednoglasno.

**TOČKA 5.**

**AKTUALNI SAT – INFORMACIJE, PITANJA I PRIJEDLOZI**

5.1.Vijećnik Stjepan Krhač ima pitanje što se radi u poduzetničkoj zoni? Načelnik, Ivan Hajdarović, odgovara da se izvršavaju obaveze prema Ministarstvu iz prijašnjih godina na osnovu omjera financiranja, preostali naš dio. Vijećnik Stjepan Krhač pita: kad bude na red došla Murska ulica?

Načelnik odgovara da je Murska ulica na redu u sklopu projekta Nerazvrstane ceste na području Općine Dekanovec, asfaltirati će se dio ulice pokraj vijećnika Stjepana Krhača, pokrpati će se rupe na asfaltu i asfaltirati će se odvojak ulice.

5.2. Vijećnica Snježana Sabolek apelira na uređenje poljskih puteva ističući da su u lošem stanju . Moli da se isti poravnaju. Također apelira na uređenje protupožarnog puta. Načelnik je odgovorio, što se tiče poljskih puteva, oni su unazad 10 dana sanirani i uređeni. Realno gledajući općinske prihode i rashode, moramo se fokusirati na izgradnju vrtića koji će prema procjenama doći oko 1.200.000,00 eura, a osigurana su bespovratna sredstva u iznosu od 382.242 eura, dok preostali dio iznosa financiranja moramo sami pronaći.

Vijećnica Snježana Sabolek slaže se da je vrtić prioritet.

Vijećnica Ljubica Đurkin uključuje se u raspravu i ističe da bi naši poljoprivrednici više morali paziti na ceste, da ne oru do ceste i ne ostavljaju blato po cestama. S time se slaže i vijećnik Vladimir Hajdarović.

Vijećnica Ljubica Đurkin moli da se obavijeste vlasnici šuma uz ceste da obrežu krošnju kako ne bi smetale prometu.   
5.3. Vijećnica Katarina Kolarić osvrnula se na radove u Prvomajskoj ulici te moli da se apelira na nadzornog projektanta, da se pronađe neko najadekvatnije rješenje za lijevu stranu ulice. Ispočetka je to funkcioniralo i bilo u redu, međutim šljunak kod velikih kiša prelazi na drugu stranu čime se pune kanalice.

5.4. Vijećnica Katarina Kolarić osvrnula se na natpis iz medija da je udruga umirovljenika zatvorena. Načelnik odgovara da još nije, ali da bude. Predsjednik Josip Globar rekao je da nije bilo zainteresiranih te se na osnovu toga udruga zatvara.

5.5. Vijećnik Stjepan Krhač pita dal se razgovaralo s Tomašek Slavkom i što je s tom ogradom u ulici Marka Kovača? Načelnik odgovara da ništa jer nemamo novaca. Isto tako, načelnik je skrenuo pažnju za sastanak s roditeljima čija djeca pohađaju dječji vrtić, a predali su molbu za povećanjem sufinanciranja vrtića. Na sastanku se roditeljima objasnilo da novaca nema za veće sufinanciranje jer su rashodi veći od prihoda.

5.6. Rasprava vijećnika odvijala se još po pitanju gašenja i popravka javne rasvjete.

Dovršeno: 20,43 sati

**Predsjednica Općinskog Vijeća**

Melani Baumgartner

Zapisničar: Marija Marković